

TEHNISKĀS JAUNRADES NAMS „ANNAS 2”

Annas iela 2, Rīga, LV-1001, tālrunis 67374093, e-pasts tjn@riga.lv

NOLIKUMS

Rīgā

2022. gada 27. oktobrī Nr. TJNA2-22-12-nos

**Rīgas atklātās sacensības trases automodelismā**

1. **Vispārīgie jautājumi**
2. Šis nolikums nosaka kārtību, kādā norisinās Rīgas atklātās sacensības trases automodelismā (turpmāk –Sacensības).
3. Sacensības tiek rīkotas ar mērķi popularizēt trases automodelismu un veicināt tehniskās jaunrades iemaņu izkopšanu jaunatnes vidū.
4. Sacensību uzdevums ir organizēt un nodrošināt iespēju izkopt iemaņas trases automodeļu izgatavošanā un trenēt dalībnieka sagatavotību un sniegumu trasē, noskaidrojot labākos automodelistus.
5. Sacensības organizē Tehniskās jaunrades nams “Annas 2” (turpmāk – Organizators) sadarbībā ar Rīgas domes Izglītības, kultūras un sporta departamenta Sporta un jaunatnes pārvaldi (turpmāk – Pārvalde).
6. Sacensības tiek organizētas ievērojot Latvijas Republikas Ministru kabineta 2021. gada 28. septembra noteikumos Nr. 662 “Epidemioloģiskās drošības pasākumi Covid-19 infekcijas izplatības ierobežošanai” noteiktās prasības.

**II. Sacensību norises vieta un laiks**

1. Sacensības notiek 2022. gada 6. un 7. decembrī.
2. Sacensības notiek Tehniskās jaunrades namā “Annas 2”, Annas ielā 2, Rīgā, un to sākums katrā Sacensību dienā ir plkst. 15.30.
3. Sacensību nolikums un informācija par Sacensībām tiek publicēta interneta vietnēs [www.tjn.lv](http://www.tjn.lv), [www.intereses.lv](http://www.intereses.lv/) un [www.hobijs.lv](http://www.hobijs.lv/).

**III. Sacensību dalībnieki, programma un nosacījumi**

1. Sacensībās var piedalīties skolēni līdz 19 gadu vecumam – ieskaitot (turpmāk - Dalībnieki).
2. Sacensības tiek organizētas šādās automodeļu klasēs:
	1. “Iesācējs”;
	2. Open16;
	3. PR24, ES32;
	4. F1/32.
3. Sacensības notiek saskaņā ar ISRA (Starptautiskās Trases automodelisma asociācijas) noteikumiem.
4. Sacensību Dalībnieku inventāram jāatbilst ISRA noteikumiem.
5. Sacensību norisē tiek izmantota 8 celiņu automodeļu trase ar atbilstošu rezultāta skaitīšanas aprīkojumu.
6. Papildu informāciju par Sacensību norisi var saņemt pa tālruni 26023666 vai rakstot uz e-pastu: apodosinoviks@edu.riga.lv.

**IV. Dalībnieku pieteikšana Sacensībām**

1. Pieteikums (pielikumā) dalībai Sacensībās jāiesūta elektroniski līdz 2022. gada 21. novembrim (ieskaitot) uz e-pasta adresi: tjn@riga.lv; pēc pieteikuma saņemšanas Sacensību Organizators sastādīs Sacensību grafiku un informēs Dalībniekus par datumu un laiku, kad jāierodas uz Sacensībām.
2. Pieteikumā jānorāda dalībnieka vārds, uzvārds, dzimšanas gads (skat. pielikumu).
3. Katrs pilngadīgais Sacensību dalībnieks ir personīgi atbildīgs par sava veselības stāvokļa atbilstību Sacensībām, ko apstiprina ar personīgo parakstu pieteikumā, vai iesniedzot atbilstošu ārsta izziņu.
4. Nepilngadīgā Sacensību dalībnieka veselības stāvokļa atbilstību Sacensībām apliecina ārsta izziņa vai to apstiprina viens no vecākiem ar savu parakstu.
5. Ja dalībnieku Sacensībām pieteikusi izglītības iestāde, tad Sacensību dalībnieka veselības atbilstību Sacensībām apstiprina izglītības iestādes vadītājs/komandas pārstāvis.
6. Sacensību Dalībniekiem līdzi jābūt personu apliecinošam dokumentam (pase, personas apliecība, skolēna apliecība), kas pēc tiesneša pieprasījuma ir jāuzrāda.
7. Organizators nodrošina ievērot Fizisko personu datu apstrādes likuma prasības.
8. Piedaloties Sacensībās, iesaistītās personas izsaka savu piekrišanu veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/ vai video attēli var tikt publicēti Departamenta un Organizatora tīmekļa vietnēs (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.
9. Izglītības iestādes vadītājs ir atbildīgs par izglītojamo drošību saskaņā ar Ministru kabineta noteikumu Nr. 1338 „Kārtība, kādā nodrošināma izglītojamo drošība izglītības iestādēs un to organizētajos pasākumos” prasībām.
10. Sacensību izdevumus, kas saistīti ar Sacensību dalībnieku un to pavadošo personu ceļa, naktsmītņu, ēdināšanas vai citiem izdevumiem, apmaksā Sacensību dalībnieks vai viņa pārstāvētā organizācija/izglītības iestāde.

**V. Sacensību uzvarētāju apbalvošana**

1. Sacensībās tiek apbalvoti pirmās, otrās un trešās vietas ieguvēji katrā trases automodeļu klasē.
2. Sacensību godalgoto vietu ieguvēji tiek apbalvoti saņemot Organizatora diplomus un balvas.

|  |  |
| --- | --- |
| Direktora p.i. | L. Ogste |

Podosinoviks 26023666

Pielikums

Rīgas atklāto sacensību trases automodelismā

nolikumam

**PIETEIKUMS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Iestādes nosaukums*

|  |  |  |
| --- | --- | --- |
| Nr.p.k. | Dalībnieka vārds, uzvārds | Dzimšanas gads |
| 1. |  |  |
| 2. |  |  |
| 3. |  |  |
| 4. |  |  |

Pedagoga/ Vecāka (likumiskā pārstāvja)/ Pilngadīga dalībnieka - (pasvītrot atbilstošo)

vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kontakttālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Līdz **2022. gada 21. novembrim** aizpildīts pieteikums jāiesniedz elektroniski nosūtot uz e-pasta adresi: tjn@riga.lv ar norādi **“Rīgas atklāto sacensību trases automodelismā Pieteikums”.**

Podosinoviks 26023666